Vlag van Turkye

Die **nasionale vlag van Turkye** (Turks: *Türk Bayrağı*) is op 29 Mei 1936 amptelik in gebruik geneem. Die vlag vertoon ’n enkele rooi baan met ’n wit ster en sekelmaan effens regs van die middel.

## Ontwerp 
Die onderstaande spesifikasie, soos deur die Turkse Vlagwet verskaf, impliseer dat die afstand tussen (die linkerkant van) die binnesirkel van die sekelmaan en ’n vertikale lyn wat dit aan die twee puntente van die sekelmaan verbind  G = 0.34875 G is; Die linkerpunt van die ster sny dus 0.0154 G oor daardie denkbeeldige lyn.

350px|senter|Konstruksietekening

### Kleure 
duimnael|Wapperende vlag van Turkye
In ’n RGB-kleurruimte is bestaan die rooi kleur van die Turkse vlag uit 227 (89%) rooi, 10 (3,9%) groen en 23 (9%) blou (uitgedruk as #E30A17 in heksadesimale kleurkode). In ’n CMYK-kleurruimte bestaan dit uit 0% siaan, 95,6% magenta, 89,9% geel en 11% swart. Die vlag het ’n tinthoek van 356,4 grade, ’n versadiging van 91,6% en ’n ligtheid van 46,5%. Die rooi kleur van die Turkse vlag is *helderrooi* en hierdie kleur kan verkry word deur #FF142E met #C70000 te meng. Die naaste webveiligekleur is #D11919.

Die kleurskema word hieronder gelys:

## Geskiedenis 
### Vroeë geskiedenis 
Die premoderne Ottomaanse leërs perdestertstandaarde of *tugh*-baniere gebruik in plaas van vlae. Sulke standaarde het tot die 19de eeu naas vlae in gebruik gebly. ’n Beskrywing van ’n tugh kan in Joseph Pitton de Tournefort se *Relation d’un voyage du Levant* (1718) gevind word. Oorlogsvlae het teen die 16de eeu in gebruik gekom. Gedurende die 16de en 17de eeue het Ottomaanse oorlogsvlae dikwels die gevurkte *Zoelfikar*-swaard afgebeeld, wat dikwels in Westerse literatuur verkeerdeliks as ’n skêr uitgebeeld is. ’n Zoelfikar-vlag wat na bewering deur Selim I († 1520) gebruik is, is op tentoonstelling in die Topkapi-museum. Twee Zoelfikar-vlae is ook afgebeeld op 'n plaat in vol. 7 van Bernard Picart se *Cérémonies et coutumes religieuses de tous les peuples du monde* (1737) wat aan Turkse vlae toegewei is, en word aan die Janitsare en Ottomaanse ruitery toegeskryf. Die sekelmaansimbool verskyn ook op vlae van so vroeg as die 14de eeu wat aan Tunis toegeskryf word. (*Libro de conoscimiento*), lank voor Tunis onder Ottomaanse regering beland het. Die Spaanse vlootmuseum in Madrid vertoon ook twee Ottomaanse vlootvlar wat uit 1613 dateer; albei is swaelstertvlae, een in groen met die sekelmaan naby aan die vlagpaalkant en die ander in wit met twee wit bane naby die punt van die vlag en ’n rooi sekelmaan naby die vlagpaalkant.

### Ottomaanse Ryk 
duimnael|Die ontwerp van 1844.
Die aanvaarding van die ster en sekelmaan as staatsimbool het gedurende Mustafa III se regering (1757–1774) en die gebruik daarvan het tydens Abdülhamid I (1774–1789) en Selim III (1789–1807) se tydperke goed gevestig geraak. Volgens Alfred Znamierowski is die rooi vlag met die ster en sekelmaan in 1793 aanvaar. ’n *Buyruldu* van daardie jaar noem dat die skepe in die Ottomaanse vloot daardie vlag gebruik het en verskeie ander dokumente van vroeëre en latere jare noem die gebruik daarvan.

Lêer:TurkischeHauptArmeeHochenleitterBGHistory.jpg| Die Turkse leër marsjeer na Sofia tydens die oorlog teen Oostenryk in 1788.
Lêer:Declaration of the 1908 Revolution in Ottoman Empire.png| Verklaring van die Jung Turke Revolusie in 1908 deur die leiers van die Ottomaanse millets, met ’n paar Ottomaanse vlae.
Lêer:Ottoman Empire declaration of war during WWI.png| Oorlogsverklaring teen die Geallieerdes in 1914, met Turkse vlae op die podium.
Lêer:Ottoman Navy at the Golden Horn.jpg| Die Ottomaanse Vloot op ’n poskaart van WOI, met ’n afbeelding van Sultan Mehmed V.
Lêer:Ottoman troops with flag.jpg| Ottomaanse troepe met ’n variant van die vlag gedurende die Balkanoorloë.

### Republikeinse era 
Die grondbeginsels van die Turkse vlag dateer uit 1844 en is op 29 Mei 1936 gedurende die Turkse republikeinse era in die Turkse Vlagwet No. 2994 vasgevang. Die Turkse Vlagregulasie No. 2/7175 van 28 Julie 1937 en die Aanvullende Regulasie No. 11604/2 van 29 Julie 1939 is verorden om te beskryf hoe die vlagwet geïmplementeer moet word. Die Turkse Vlagwet No. 2893 van 22 September 1983 is ses maande na die publikasie daarvan op 24 September 1983 in die Amptelike Koerant, gepromulgeer. Volgens Artikel 9 van die laasgenoemde wet is ’n status met die grondbeginsels van die implementering ook gepubliseer.

Lêer:Turkish flag- Bosphorus.jpg| Die Turkse vlag op die Bosporus
Lêer:Atatürk schoolroom wall.jpg| Die vlag word prominent in klaskamers en staatsinstellings vertoon.
Lêer:İsmet İnönü Hatay'da (1939).jpg| Die Turkse vlag tydens die anneksasie van Hatay.
Lêer:Cyprus north - Turkish flag on mountain.JPG| Die wêreld se grootste verligte vlag is van Turks-Siprus wat sterk aan die Turkse vlag herinner.
Lêer:Hatay devleti stamp.gif| ’n Posseël met die vlag op.

## Vertoon en gebruik 
### Staatsinstellings 
duimnael|upright| Die Turkse vlag in ’n vertikale formaat (hangend)
Die vlag het altyd ’n prominente plek in staatsinstellings, van skole tot staatsdepartemente. Die Çankaya-paleis, parlement, ministeries, skole, weermag, rade, goewerneursgeboue, Muhtars-kantore, brûe, lughawens en elke ander gebou in staatsbesit in die land bevat een of meer Turkse vlag.

### Uniforms 
Die vlag word op militêre uniforms op ’n lapwerk op òf die regterskouer òf voor op die uniform geplaas. Helms mag ook die vlag voor op of aan die kante vertoon. Vliegpakke, vlootuniforms, Jandarma-uniforms en andere vertoon die vlag op skouerlapwerk of op valhelms. Verskeie ander embleme en lapwerk vertoon naas uniforms die vlag met prominensie of met klein wysigings.

### Dae vir vertoon 
Turkye vier talle nasionale gebeure soos veldslagoorwinnings en Republiekdag. Mense vergader in strate met vlae om hierdie dae te vier. Ander geleenthede wanneer die vlag gebruik word, is tydens betogings of wanneer sterftes herdenk word. Standbeelde en monumente mag met die vlag gedrapeer word terwyl marse en liedere gespeel word. Die vlag word ook op televisieskerms vertoon ter viering van sulke geleenthede, naas ’n portret van president Atatürk. Die vlag kan ook halfstok vertoon word op dae van rou, wanneer ’n tragiese voorval plaasgevind het, of op belangrike dae.

### Begrafnisse 
Die vlag word prominent vertoon tydens staats- en militêre begrafnisse. Die begrafnisvlag word altyd oor die afgestorwene se kis gedrapeer en word deur die Askeri İnzibat of familie van die afgestorwene gedra. Enige soldaat en die Presidensiële Wag dra ook met tye die kis. Talle teenwoordiges vertoon ook die vlag op hul lapelle saam met ’n afbeelding van die afgestorwene.

Lêer:29 ekim longuner - panoramio.jpg| Viering van Republiekdag
Lêer:Kenan Evren cenaze (9).jpg| Begrafnis van President Evren
Lêer:Turkey flag.jpg| ’n Turkse vlag by die Bosphorusbrug.
Lêer:The new embassy of Turkey in Mogadishu.jpeg| Die Turkse ambassade in Somalië.
Lêer:Turkish flags at half staff.jpg| Turkse vlae hang halfstok.
Lêer:Turkish Naval Forces Command Flag.JPG| ’n Vlootvaandel op ’n skip.

## Ander vlae 

Lêer:Flag of the President of Turkey.svg| Presidensiële vlag van Turkye
Lêer:Regment flag of 39th Mechanized Infantry Brigade.svg|Oorlogsvlag
Lêer:Flag of Turkish Naval Forces Command.svg|Vlootvlag (slegs gebruik op militêre skepe)
Lêer:Flag of Turkish Air Force Command.svg|Lugvaartvlag
Lêer:Jandarma Genel Komutanı Forsu.jpg|Gendarmerievlag

### Turkse Kolonies 
Verskeie lande wat deur die ryk onder beheer geneem is, of deur die ryk gekoloniseer is, het Ejalette en later Vilajette met hul eie vlae geword.

Lêer:Flag of Egypt (1844-1867).svg|  Vlag van Turks-Egipte
Lêer:Flag of the Ottoman Empire.svg|  Vlag van Turks-Habesj
Lêer:Tunisian flag till 1831.svg|  Vlag van Turks-Tunisië
Lêer:Fictitious Ottoman flag 2.svg|  Vlag van Turks-Griekeland en Siprus
Lêer:Western Herzegovina 1760 flag.svg|  Vlag van Turks-Herzegowina
Lêer:Flag of Aceh Sultanate.svg|  Vlag van Turks-Atjeh
Lêer:Maritime flag of Regency of Tripoli (18th century).svg|  Vlag van Turks-Libië
Lêer:AlgierRegency.svg|  Vlag van Turks-Algerië

## Vlae onder direkte of indirekte invloed van die Turkse vlag 
Talle lande wat onafhanklikheid van die Ottomaanse Ryk verkry het, het hul eie nasionale vlae aangeneem. Sommige van hierdie lande het die sekelmaan en ster ook aangeneem; lande soos Tunisië en Algerië is voorbeelde hiervan. Ander lande se vlae, soos dié van Pakistan, bevat ook ’n sekelmaan en ster maar dit het geen verwantskap aan Turkey nie en verteenwoordig geloof. Vorige Sultanate en Protektorate van die Ottomaanse Ryk het ook die sekelmaan en ster as ’n nasionale simbool gebruik.

Lêer:Flag of Algeria.svg|  Vlag van Algerië
Lêer:Flag of the Sahrawi Arab Democratic Republic.svg|  Vlag van die Arabiese Demokratiese Republiek Sahara
Lêer:Flag of Azerbaijan.svg|  Vlag van Azerbeidjan
Lêer:Flag of the Comoros.svg|  Vlag van die Comore-eilande
Lêer:Flag of Hatay.svg|  Vlag van Hatay (1938–1939)
Lêer:Flag of Libya.svg|  Vlag van Libië
Lêer:Flag of Malaysia.svg|  Vlag van Maleisië
Lêer:Flag of Mauritania.svg|  Vlag van Mauritanië
Lêer:Kokbayraq flag.svg|  Vlag van Oos-Turkestan
Lêer:Flag of the Ottoman Empire.svg|  Vlag van die Ottomaanse Ryk (1844–1923)
Lêer:Flag of Pakistan.svg|  Vlag van Pakistan
Lêer:Flag of Cyrenaica.svg|  Vlag van Sirenaïka (1949–1951)
Lêer:Flag of Tunisia.svg|  Vlag van Tunisië
Lêer:Flag of Iraq Turkmen Front.svg| Vlag van die Irakse Turkmene (*Irak Türkmenleri*)
Lêer:Flag of Syrian Turkmens.svg| Vlag van die Siriese Turkmene (*Suriye Türkmenleri*)
Lêer:Flag of the Turkish Republic of Northern Cyprus.svg|  Vlag van die Turkse Republiek van Noord-Siprus
Lêer:Flag of Umm al-Qaiwain.svg| Vlag van Oem al-Koewein
Lêer:Flag of Riau-Lingga Sultanate.svg| Vlag van Sultanaat Riau-Lingga
Lêer:Flag of Aceh Sultanate.svg| Vlag van Sultanaat Atjeh

## Sien ook 
## Verwysings 
## Eksterne skakels 
*  Turkye by *Flags of the World*
*